51. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 79293 της 11/29 Δεκ. 2000  (ΦΕΚ Β΄ 1558) Καθορισμός των ποιοτικών προδιαγραφών και των όρων παροχής της Καθολικής Ταχυδρομικής Υπηρεσίας. Έχοντας υπόψη: 1. Τις διατάξεις του άρθρου  4 παρ. 2,4 και 6 καθώς και του άρθρου 6 παρ. 1 εδ. η, θ, ι του Ν. 2668/98 (ΦΕΚ Α 282) περί «Οργάνωσης του τομέα παροχής ταχυδρομικών υπηρεσιών και άλλες διατάξεις». 2. Τις διατάξεις του άρθρου 29Α του Ν.1558/85 (ΦΕΚ Α 167) «Κυβέρνηση και Κυβερνητικά όργανα», όπως αυτό προστέθηκε με το άρθρο 27 του Ν.2081/92 (ΦΕΚ Α 70) και αντικαταστάθηκε με το άρθρο 1 παρ.2 α του Ν.2469/97 (ΦΕΚ Α 38). 3. Τις διατάξεις του Π.Δ. 293/99 (ΦΕΚ Α 263) περί Οργανισμού του Υπουργείου Μεταφορών και Επικοινωνιών 4. Την με αριθμό 15851/7601/24.4.2000 (ΦΕΚ Β 592) Κοινή Απόφαση του Πρωθυπουργού και του Υπουργού Μεταφορών και Επικοινωνιών «Ανάθεση αρμοδιοτήτων του Υπουργού Μεταφορών και Επικοινωνιών στον Υφυπουργό Μεταφορών και Επικοινωνιών». 5. Την από 09/10/2000 γνωμοδότηση της Εθνικής Επιτροπής Τηλεπικοινωνιών και Ταχυδρομείων (Ε.Ε.Τ.Τ.) όπως διατυπώθηκε από την ολομέλεια αυτής κατά την 187η  Συνεδρίασή της. 6. Το γεγονός ότι από την εφαρμογή της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρο 10 Αποτελούν αναπόσπαστο μέρος της παρούσας απόφασης τα συνημμένα παραρτήματα. (ΑΚΟΛΟΥΘΟΥΝ ΠΑΡΑΡΤΗΜΑΤΑ) Αρθρο 11 Η παρούσα απόφαση να δημοσιευθεί  στην Εφημερίδα της Κυβερνήσεως. (Μετά τη σελ. 40,10) Σελ. 40,11 Τεύχος      Σελ.       Γενική Διεύθυνση Ταχυδρομείων 22.Α.α.51 22.Α.α.51 Γενική Διεύθυνση Ταχυδρομείων Άρθρο 1 Υποχρέωση φορέα παροχής  καθολικής ταχυδρομικής Υπηρεσίας Ο φορέας παροχής της καθολικής ταχυδρομικής υπηρεσίας υποχρεούται να παρέχει στους χρήστες ταχυδρομικών υπηρεσιών, ανεξάρτητα από το σημείο της Ελληνικής Επικράτειας στο οποίο βρίσκονται, τις καθολικές ταχυδρομικές υπηρεσίες όπως προσδιορίζονται στον Νόμο 2668/98, όπως εκάστοτε ισχύει, και σύμφωνα με τις ποιοτικές προδιαγραφές που ορίζει η παρούσα απόφαση. Άρθρο 2 Ποιοτικές Προδιαγραφές καθολικής υπηρεσίας  Οι ποιοτικές προδιαγραφές και η αξιοπιστία βάσει των οποίων προσφέρεται η Καθολική Υπηρεσία από το φορέα παροχής της, στην Ελληνική Επικράτεια, καθορίζονται στο ΠΑΡΑΡΤΗΜΑ Ι. Η κανονικότητα παροχής της καθολικής υπηρεσίας συνίσταται στην πραγματοποίηση μιας περισυλλογής και μιας κατ’ οίκον διανομής για κάθε πρόσωπο  (φυσικό ή νομικό) για όλες τις εργάσιμες ημέρες και τουλάχιστον για πέντε (5) ημέρες την εβδομάδα, με την επιφύλαξη των εξαιρέσεων που προβλέπονται στο ΠΑΡΑΡΤΗΜΑ ΙΙ. Ο φορέας παροχής καθολικής υπηρεσίας θα εκδίδει κατάσταση χωριστά για κάθε νομό, στην οποία θα αναγράφονται οι εξαιρούμενες, βάσει του παραρτήματος ΙΙ, περιοχές και η συχνότητα εξυπηρέτησης αυτών.  Η κατάσταση αυτή θα αναρτάται σε όλα τα Ταχυδρομικά Γραφεία του Νομού και θα κοινοποιείται στα Δημοτικά και Κοινοτικά Διαμερίσματα αυτού καθώς  και στην ΕΕΤΤ. Άρθρο 3 Έλεγχος ποιότητας καθολικής υπηρεσίας Ο έλεγχος ποιότητας των παρεχομένων υπηρεσιών αφορά στη μέτρηση του χρόνου διακίνησης της αλληλογραφίας Α΄ προτεραιότητας εσωτερικού και εξωτερικού. « Άρθρο 4 Φορέας μέτρησης ποιότητας  Η επιλογή του φορέα που θα επιμελείται των μετρήσεων και θα υπολογίζει τα αποτελέσματα, γίνεται με φροντίδα και δαπάνες της Ε.Ε.Τ.Τ., Η Ε.Ε.Τ.Τ. ή ο φορέας παροχής της καθολικής υπηρεσίας μπορεί να επιλέξει τον ίδιο φορέα μέτρησης ποιότητας με αυτόν με τον οποίο συνεργάζεται ο φορέας παροχής της καθολικής υπηρεσίας ή η Ε.Ε.Τ.Τ., αντίστοιχα, και να χρησιμοποιήσει στοιχεία από μετρήσεις που έγιναν για ίδια χρήση, με την προϋπόθεση ότι συγκατατίθεται σε αυτό ο φορέας παροχής της καθολικής υπηρεσίας ή η Ε.Ε.Τ.Τ., αντίστοιχα. Η Ε.Ε.Τ.Τ. ή ο φορέας παροχής της καθολικής υπηρεσίας μπορεί επίσης να προσχωρήσει στη σχετική σύμβαση του φορέα της καθολικής υπηρεσίας ή της Ε.Ε.Τ.Τ., αντίστοιχα, μετά του Αναδόχου για τη διενέργεια των μετρήσεων, αν αυτός έχει επιλεγεί σύμφωνα με την διαδικασία που προβλέπεται στις διατάξεις του π.δ. 346/1998, όπως ισχύει, και εφόσον ο φορέας παροχής της καθολικής υπηρεσίας ή η Ε.Ε.Τ.Τ., αντίστοιχα, συγκατατίθεται στον ορισμό κοινής Επιτροπής Παρακολούθησης του έργου. Η Επιτροπή είναι πενταμελής. Ο Πρόεδρος και δύο μέλη της ορίζονται από την Ε.Ε.Τ.Τ.,  (Μετά τη σελ. 40,08(γ) Σελ. 40,09 Τεύχος      Σελ.       Γενική Διεύθυνση Ταχυδρομείων 22.Α.α.51 και τα άλλα δύο μέλη από τον φορέα παροχής της καθολικής υπηρεσίας. Τα μέλη της Επιτροπής είναι επιστήμονες αναγνωρισμένου κύρους στο γνωστικό αντικείμενο του έργου. Οι αποφάσεις της Επιτροπής είναι δεσμευτικές για τον Ανάδοχο του έργου. Σε κάθε περίπτωση ο φορέας μέτρησης της ποιότητας πρέπει να είναι ανεξάρτητος από το φορέα της καθολικής υπηρεσίας, να απολαμβάνει διεθνούς κύρους και να μην ασκεί δραστηριότητα ανταγωνιστική προς τον φορέα παροχής της καθολικής υπηρεσίας, σχετική με την παροχή ταχυδρομικών υπηρεσιών. Σε περίπτωση επιλογής από την Ε.Ε.Τ.Τ. ή τον φορέα παροχής της καθολικής υπηρεσίας του ίδιου φορέα μέτρησης με αυτόν που χρησιμοποιεί ο φορέας παροχής της καθολικής υπηρεσίας ή η Ε.Ε.Τ.Τ., αντίστοιχα, ή προσχώρησης του ενός φορέα στη σχετική σύμβαση με τον Ανάδοχο που έχει συνάψει ο άλλος, το αναλογούν κόστος για τις μετρήσεις και τον υπολογισμό των αποτελεσμάτων αυτών επιμερίζεται μεταξύ του φορέα παροχής της καθολικής υπηρεσίας και της Ε.Ε.Τ.Τ. » Το άρθρ. 4 αντικαταστάθηκε ως άνω από την με αριθ. 75726/2003/25-28 Ιαν.2005 (ΦΕΚ Β΄107) όμοια απόφαση. Άρθρο 5 Σύστημα μέτρησης της ποιότητας Α. Για την αλληλογραφία εσωτερικού, Α΄ προτεραιότητας, το σύστημα μέτρησης θα μετρά τον χρόνο που απαιτείται για τη διακίνηση των αντικειμένων από την στιγμή της κατάθεσής τους στα σημεία πρόσβασης του φορέα παροχής της καθολικής υπηρεσίας μέχρι την επίδοσή τους στον παραλήπτη. Οι μετρήσεις θα γίνονται με αντικειμενικά συστήματα μέτρησης σύμφωνα με τα ισχύοντα διεθνή πρότυπα και θα καλύπτουν ικανό αριθμό ταχυδρομικών διαδρομών επιλεγμένων με τέτοιο τρόπο ώστε με κατάλληλη στατιστική μέθοδο να προσδιορίζεται η ποιότητα. Τα αποτελέσματα θα υπολογίζονται με τρόπο ώστε να καταδεικνύουν την ποιότητα των παρεχομένων υπηρεσιών σε ολόκληρη την χώρα.     Β. Για τη διεθνή αλληλογραφία θα χρησιμοποιούνται τα στοιχεία που εκδίδει η Διεθνής Ταχυδρομική Ένωση (I.P.C.), από τις μετρήσεις που πραγματοποιεί στο διεθνές ταχυδρομείο και θα αφορούν τους χρόνους επίδοσης της διεθνούς αλληλογραφίας όπως αυτοί ορίζονται στο ΠΑΡΑΡΤΗΜΑ Ι. Σελ. 40,10 Τεύχος      Σελ.       Γ. Ο βαθμός αξιοπιστίας των συστημάτων μέτρησης της ποιότητας θα είναι τουλάχιστον 95% εκτός αν διαφορετικά ορίζουν οι εκάστοτε ισχύουσες οδηγίες της Ευρωπαϊκής  Ένωσης. Δ. Για τον υπολογισμό των αποτελεσμάτων θα λαμβάνονται υπόψη μόνον οι εργάσιμες ημέρες για το φορέα παροχής της καθολικής υπηρεσίας. Θα εξαιρούνται από τη μέτρηση, όπου είναι ανάγκη, οι περιοχές ή τα σημεία πρόσβασής που, για προσδιοριζόμενες ημέρες, δεν είναι δυνατή η παροχή υπηρεσιών εκ μέρους του φορέα  παροχής καθολικής υπηρεσίας, λόγω Ανωτέρας βίας, ή Αποφάσεων και Ενεργειών της Πολιτείας. Άρθρο 6 Παρουσίαση αποτελεσμάτων Τα αποτελέσματα θα δημοσιεύονται από την Ε.Ε.Τ.Τ. δύο φορές τον χρόνο, το μήνα Μάρτιο για το 2ο εξάμηνο του προηγούμενου έτους και το μήνα Σεπτέμβριο για το 1ο εξάμηνο του τρέχοντος έτους. Τα αποτελέσματα θα αφορούν: Α. Για την αλληλογραφία εσωτερικού Α΄ προτεραιότητας τα ποσοστά επίδοσης στον παραλήπτη σε 1 και 3 ημέρες από την ημέρα αποστολής και την μέση διάρκεια επίδοσης σε ημέρες για το σύνολο της χώρας Β. Για την αλληλογραφία εξωτερικού Α΄ προτεραιότητας  τα ποσοστά επίδοσης εντός 3 και 5 ημερών και τον μέσο όρο ημερών επίδοσης από την ημέρα αποστολής, από και προς τα Κράτη μέλη της Ευρωπαϊκής Ένωσης. 22.Α.α.51 Γενική Διεύθυνση Ταχυδρομείων Τα παραπάνω αποτελέσματα (Α) και (Β) θα ανακοινώνονται και σε σύγκριση με τις απαιτήσεις ποιότητας όπως ορίζονται στην παρούσα απόφαση, καθώς και με τις διεθνείς δεσμεύσεις του φορέα καθολικής υπηρεσίας. Άρθρο 7 Πυκνότητα σημείων επαφής,  πρόσβασης και περισυλλογής Ο φορέας παροχής καθολικής υπηρεσίας εξασφαλίζει ένα επαρκές σύνολο σημείων πρόσβασης και επαφής των πολιτών σε όλη την  επικράτεια για την παροχή της καθολικής υπηρεσίας. Σημεία πρόσβασης και επαφής είναι τα Ταχυδρομικά Γραφεία, τα Ταχυδρομικά  Πρακτορεία, οι Αγροτικοί Διανομείς, οι γραμματοθυρίδες  και τα Γραμματοκιβώτια. Ο φορέας παροχής Καθολικής Υπηρεσίας υποχρεούται να τοποθετεί ένα γραμματοκιβώτιο τουλάχιστον για την περισυλλογή της αλληλογραφίας σε κάθε οικισμό στις αγροτικές περιοχές και ένα τουλάχιστον για κάθε 1000 κατοίκους στις αστικές περιοχές. Άρθρο 8 Προσήκουσες  εγκαταστάσεις  Ως προσήκουσες εγκαταστάσεις διανομής των ταχυδρομικών αντικειμένων στις περιπτώσεις που δεν πραγματοποιείται κατ’ οίκον διανομή νοούνται: Α. Σε αστικές περιοχές (εντός σχεδίου πόλεως), τα γραμματοκιβώτια των κατοικιών (μεμονωμένων ή πολυκατοικιών - άρθρο 32 του Κτιριοδομικού Κανονισμού) με την προϋπόθεση να εξασφαλίζεται η απρόσκοπτη πρόσβαση σε αυτά του εντεταλμένου ταχυδρομικού διανομέα. Β. Στις αγροτικές περιοχές σε προκαθορισμένα σημεία. Στα προκαθορισμένα αυτά σημεία μπορούν να τοποθετούνται κλειστά σώματα γραμματοθυρίδων ύστερα από συνεργασία των τοπικών αρχών με τον φορέα παροχής καθολικής υπηρεσίας. Σε περίπτωση που δεν υπάρχουν σώματα γραμματοθυρίδων και δεν εμφανισθεί κάποιος παραλήπτης, η αλληλογραφία του πρέπει να προσκομίζεται στην κατοικία του και να μην αφήνεται σε διάφορα καταστήματα της περιοχής ή να επιδίδεται σε τρίτους χωρίς νόμιμη εξουσιοδότηση. Γ. Σε ημιαστικές περιοχές (εκτός σχεδίου πόλεως), συστοιχίες γραμματοκιβωτίων που τοποθετούνται σε συγκεκριμένα σημεία ύστερα από συνεργασία των τοπικών αρχών με τον φορέα παροχής καθολικής υπηρεσίας. Άρθρο 9 Ισχύς Η παρούσα απόφαση ισχύει έως  31-12-2005. Κατά το χρονικό αυτό διάστημα ο Υπουργός Μεταφορών και Επικοινωνιών, μετά από γνώμη της Ε.Ε.Τ.Τ. μπορεί να τροποποιήσει τις ισχύουσες ποιοτικές προδιαγραφές.  Σε περίπτωση τροποποίησης θα πρέπει να συναποφασιστεί με το φορέα καθολικής υπηρεσίας η διατήρηση ή τροποποίηση των όρων του συμβολαίου διοίκησης και της ειδικής άδειας.

[Source: greek_legal_code_raptarchis | Tokens: 9001]